b'\n_START_ARTICLE_\nAntirevmatik\n_START_PARAGRAPH_\nAntirevm\xc3\xa1tik, antirevm\xc3\xa1ti\xc4\x8dno zdrav\xc3\xadlo ali protirevm\xc3\xa1ti\xc4\x8dno zdravilo je zdravilo za zdravljenje ali prepre\xc4\x8devanje revmati\xc4\x8dnih bolezni.\n_START_SECTION_\nCilj zdravljenja\n_START_PARAGRAPH_\nRevmatoidni artritis je neozdravljiva kroni\xc4\x8dna bolezen, a jo je mogo\xc4\x8de zajeziti. Cilji zdravljenja vnetnih revmati\xc4\x8dnih bolezni so: nadzorovati bole\xc4\x8dino in vnetje, izbolj\xc5\xa1ati kakovost \xc5\xbeivljenja, upo\xc4\x8dasniti napredovanje bolezni oziroma dose\xc4\x8di remisijo in prepre\xc4\x8devati invalidnost.'